**Tasdiqlayman**

**Bosh Direktor**

**Andrey Pyataxin**

**\_\_\_\_\_\_\_\_\_\_\_\_\_\_\_\_ 2024 y.**

**“Yangi yilgi hambi fortuna!”**

**aksiyasining o‘tkazilish qoidalari**

*Ushbu Aksiya “hambi” ilovasining foydalanuvchilari xavfiga asoslanmagan va faqat foydalanuvchilarni rag‘batlantirish, ularning sonini saqlab qolish, yangi foydalanuvchilarni jalb qilish va “Unitel” MChJning raqobatbardosh imidjini yaratish uchun mo‘ljallangan.*

Toshkent sh.

“Yangi yilgi hambi fortuna!” Aksiyasining o‘tkazilish qoidalari (keyingi o‘rinlarda – “**Qoidalar**”) quyidagilarni o‘z ichiga oladi: “Yangi yilgi hambi fortuna!” Aksiyasining (keyingi o‘rinlarda – “**Aksiya**”) o‘tkazilish tartibi, yutuqli o‘yinda ishtirok etish shartlari (keyingi o‘rinlarda – “**O‘yin**”), shuningdek, sovrinlar, ularni g‘oliblarga taqdim etish tartibi va shartlari. “hambi fortuna” va “hambi fortuna plus” Omad chambaragidan foydalanish shartlari bilan “hambi” ilovasida tanishish mumkin. Aksiya “Voris Motors Keles” MChJ ko‘magida o‘tkazilmoqda.

Ushbu Qoidalarda quyidagi tushunchalar qo‘llaniladi:

* **Foydalanuvchi** – “hambi” ilovasidan foydalanuvchi jismoniy shaxs. Foydalanuvchi, “hambi” ilovasidan foydalanishning texnik imkoniyati mavjud bo‘lgan taqdirda, Operatorning abonenti yoki boshqa uyali aloqa operatorlarining abonenti bo‘lishi mumkin.
* **Abonent raqami** – Abonent uskunasini boshqa qurilmalar bilan aloqasi paytida telekommunikatsiya tarmoqlarida identifikasiya qilib, uyali aloqa operatori tomonidan abonentga taqdim etilgan raqam;
* **Kompaniya/Operator** – “Beeline” savdo belgisi ostida uyali aloqa xizmatlarini ko‘rsatuvchi va Aksiya tashkilotchisi bo‘lgan “Unitel” MChJ;
* **G‘olib** – tasdiqlangan sovrinlardan birini yutib olgan Aksiya ishtirokchisi;
* **Ishtirokchi** – ushbu Aksiya qoidalariga muvofiq Aksiyada qatnashish huquqiga ega bo‘lgan “hambi” Ilovasining foydalanuvchisi;
* **“hambi” ilovasi** – axborot va texnologik yondashuvlar uchun mo'ljallangan va ixtisoslashtirilgan kompyuter dasturlari mahsulotlari majmuasidan iborat axborot tizimidir;
* **“hambi fortuna” Omad chambaragi va “hambi fortuna plus” Omad chambaragi** – “hambi” Ilovasi ichida yaratilgan sovrinli О‘yin o‘tkaziladigan funksiya;
* **Kompaniyaning rasmiy sayti** - Kompaniyaning rasmiy veb-sayti: [www.beeline.uz](http://www.beeline.uz).

**Aksiya o‘tkazilish muddati:**

2024-yil 7-dekabr UTC +5 bo‘yicha 00:00 dan, 2024-yil 29-dekabr UTC +5 bo‘yicha 23:59 gacha.

**Aksiyaning amal qilish hududi:** O‘zbekiston Respublikasi

**G‘oliblarni aniqlash joyi**: Instagram <https://www.instagram.com/beeline_uzbekistan> rasmiy sahifasida jonli efirda, bu haqda Operator oldindan xabardor qiladi

**G‘oliblarni taqdirlash joyi:** O‘zbekiston Respublikasi, Toshkent sh., 100047, Buxoro ko‘ch. 1-uy.

1. **Aksiya ishtirokchilariga qo‘yiladigan talablar**

1.1. Aksiyada quyidagi talablarga javob beradigan Foydalanuvchilar ishtirok etishlari mumkin:

- Foydalanuvchi “hambi fortuna” Omad chambaragini yoki “hambi fortuna plus” Omad chambaragini kamida 1 (bir) marotaba aylantirishi kerak.

1.2. Aksiyada quyidagilar qatnashish va/yoki sovrin olish huquqiga ega emas:

- Ushbu Qoidalarning 1.1-bandida belgilangan talablarga javob bermaydigan jismoniy shaxslar;

- Aksiya davomida kompaniya bilan mehnat munosabatlarida bo‘lgan jismoniy shaxslar, shuningdek, ularning yaqin qarindoshlari;

- Kompaniyaning affillangan shaxslari, shuningdek aksiya o‘tkazish mobaynida Kompaniyaning affillangan shaxslari bilan mehnat munosabatlarida bo‘lgan jismoniy shaxslar, shuningdek ularning yaqin qarindoshlari;

- Kompaniyaning ishonchli vakillari (dilerlari), shuningdek Kompaniyaning ishonchli vakillari va ularning yaqin qarindoshlari bilan mehnat munosabatlarida bo‘lgan jismoniy shaxslar.

**II. Sovrin jamg‘armasi**

2.1 **Aksiyaning sovrin jamg‘armasi quyidagilardan iborat:**

* BYD Song Pro DM-i Champion avtomobili 2 (ikki) dona;
* Apple iPhone 16 Pro Max 256GB smartfoni 1 (bitta) dona;
* Apple iPhone 16 Pro 128GB smartfoni 1 (bitta) dona;
* Apple iPhone 16 128GB smartfoni 1 (bitta) dona;
* Samsung Galaxy A06 4/128 smartfoni 5 (besh) dona.

2.3. Sovrinni O‘zbekiston Respublikasining amaldagi qonunchiligi talablariga muvofiq G‘olib nomiga rasmiylashtiriladi, bunda Kompaniya soliqlarni qoplaydi, qolgan harajatlarni G‘olibning o‘zi tomonidan qoplanadi.

* 1. **Aksiyada ishtirok etish va uni o‘tkazish shartlari**

3.1. Quyidagi shartlarni bajarganlar Aksiya ishtirokchilari hisoblanishadi:

- “hambi” ilovasida “hambi fortuna” Omad chambaragini yoki “hambi fortuna plus” Omad chambaragini kamida 1 (bir) marotaba aylantirishni amalga oshirgan amaldagi va yangi Foydalanuvchilar.

3.2. Aksiya quyidagi tartibda o‘tkaziladi:

3.2.1. Aksiyani o‘tkazish davomida Foydalanuvchilar “hambi fortuna” Omad chambaragini va “hambi fortuna plus” Omad chambaragini aylantirish imkoniyatiga ega bo‘lishadilar. “hambi fortuna plus” Omad chambaragidan faqat Operator abonentlari foydalanishlari mumkin. “hambi fortuna” Omad chambaragini yoki “hambi fortuna plus” Omad chambaragini har bir aylanishidan so‘ng, “hambi” ilovasining ma’lumotlar bazasiga amalga oshirilgan aylanish haqida ma’lumot qayd etiladi.

3.2.2. “hambi fortuna” Omad chambaragi va “hambi fortuna plus” Omad chambaragini aylantirish Foydalanuvchilarga teng imkoniyatlarni taqdim etadi

3.2.3. Ishtirokchilarni saralash algoritmiga muvofiq, keyinchalik G‘olibni aniqlash uchun Aksiya ishtirokchilarining elektron bazasi shakllantiriladi.

3.2.4. 3.1-bandning shartlari 2 (ikki) va undan ortiq marta bajarilganda, Ishtirokchining Abonent raqami ushbu Ishtirokchining g‘olib bo‘lish imkoniyatlarini oshirish maqsadida sovrin ishtirokchilari ro‘yxatlarida takrorlanadi. Ishtirokchi raqamining takrorlanish soni 3.1-band shartlarining bajarilish darajasiga mutanosib bo‘ladi.

3.2.5. Sovrinlar G‘oliblari Ommaviy ravishda tasodifiy raqamlar algoritmi yordamida random.org sayti orqali Instagram/Facebook rasmiy sahifasida jonli efirda Operatorning xohishiga ko‘ra, O‘yin tugaganidan so‘ng 7 (yetti) kun ichida aniqlanadi. G‘olib aniqlangandan keyin Kompaniya G‘olib bilan Abonent raqami orqali telefon orqali bog‘lanadi.

3.2.6. Barcha sovrinlar jonli efirda navbat bilan quyidagi tartibda o‘ynaladi:

Sovrinlarni jonli efirda o‘tkazish tartibi:

1. Samsung Galaxy A06 4/128 smartfoni;
2. Apple iPhone 16 128GB smartfoni 1 (bir) dona;
3. Apple iPhone 16 Pro 128GB smartfoni 1 (bir) dona;
4. Apple iPhone 16 Pro Max 256GB smartfoni 1 (bir) dona;
5. BYD Song Pro DM-i Champion avtomobili 2 (ikki) dona.

3.2.7. G‘oliblarni aniqlash natijalari Aksiya o‘tkazilish muddati tugaganidan so‘ng 7 (yetti) kalendar kuni ichida Kompaniyaning rasmiy veb-saytida G‘olibning raqamini ko‘rsatgan holda (abonent raqamining dastlabki uch raqami ko‘rsatilmaydi), shuningdek, “hambi” ilovasida push-bildirishnomalar yuborish orqali e’lon qilinadi.

3.2.8. Kompaniyaning kompyuter dasturi (Ishtirokchilarning elektron ma’lumotlar bazasi) mukofot oladigan Ishtirokchini oldindan aniqlash yoki shartlash imkonini beradigan protseduralar va algoritmlarni o‘z ichiga olmaydi.

3.2.9. Sovrin jamg‘armasi G‘olibini aniqlash uchun ishlatiladigan haqiqiy tasodifiy sonlarni generatsiya qiluvchi random.org veb-saytida Aksiya boshlanishidan oldin G‘oliblarni oldindan aniqlash imkonini beradigan protseduralar va algoritmlar mavjud emas.

3.2.10. Kompaniya Aksiya Ishtirokchilari bilan yozma muzokaralar yoki boshqa aloqalarni o‘tkazmaslik huquqini o‘zida saqlab qoladi, agarda ushbu shartlarda yoki O‘zbekiston Respublikasining amaldagi qonunchiligi talablari asosida ko‘rsatilmagan bo‘lsa.

3.2.11. Kompaniya Aksiya qoidalariga tegishli ma’lumotlarni Kompaniyaning Rasmiy veb-saytida majburiy joylashtirish sharti bilan ularga o‘zgartirish va qo‘shimchalar kiritish huquqini o‘zida saqlab qoladi.

3.2.12. Kompaniya istalgan vaqt Aksiyani to‘xtatish huquqini o‘zida saqlab qoladi.

3.3. Aksiya haqida ma’lumot Kompaniyaning Rasmiy saytida mavjud. Kompaniya o'zining xohishiga ko'ra Facebook yoki Instagram ijtimoiy tarmoqlaridagi rasmiy sahifalarida Aksiyaga tegishli ma'lumotlarni joylashtirish huquqini o'zida saqlab qoladi.

* 1. **Sovrinlarni olish shartlari**

4.1. Sovrinni olish uchun Aksiya doirasidagi o‘yin G‘olibi deb topilgan Ishtirokchi 7 (yetti) kalendar kun ichida Operatorga quyidagi hujjatlarning asl nusxasini va ma’lumotlarni taqdim etadi:

* G‘olibning pasporti yoki ID-kartasi;
* Soliq qo‘mitasi ma’lumotlar bazasida JShShIR raqami bo‘lmagan holatlar uchun tuman migratsiya va fuqarolikni rasmiylashtirish bo‘limidan (pasport bo‘limi) JShShIR ni ro‘yxatdan o‘tkazish to‘g‘risidagi guvohnoma;
* Mobil qurilmasida “hambi” ilovasida ro‘yxatdan o‘tgan Abonent raqami haqida ma’lumot taqdim etadi*.*

4.1.1. Agar G‘olib biron-bir sababga ko‘ra Sovrinni topshirish jarayonida shaxsan ishtirok eta olmasa, Sovrinni olish uchun hujjatlarni rasmiylashtirish jarayonida ishtirok etish uchun boshqa shaxsga (ishonchli vakilga) tegishli ishonchnoma rasmiylashtirib berishi mumkin.

Bu holda, ishonchli vakil quyidagi hujjatlarni taqdim etishi kerak:

* G‘olibning pasporti yoki ID-kartasidan nusxa;
* sovrinni olish va sovrinni G‘olib nomiga rasmiylashtirish bilan bog‘liq hujjatlarni imzolash huquqini beruvchi notarial tasdiqlangan ishonchnoma;
* Ishonchli vakilning pasporti yoki ID-kartasi;
* Soliq qo‘mitasi ma’lumotlar bazasida JShShIR raqami bo‘lmagan holatlar uchun tuman migratsiya va fuqarolikni rasmiylashtirish bo‘limidan (pasport bo‘limi) JShShIR ni ro‘yxatdan o‘tkazish to‘g‘risidagi guvohnoma;
* “hambi” ilovasida Abonent raqami ro‘yxatdan o‘tkazilganligi to‘g‘risidagi tasdiq.

4.3. Sovrinlarni taqdim etish tartibi:

4.3.1. Kompaniya ushbu Qoidalarning 4.1 (4.1.1)-bandiga muvofiq sovrinlarni, barcha zarur hujjatlar taqdim etilgan kundan boshlab 90 (to‘qson) kalendar kun ichida berish huquqini o‘zida saqlab qoladi

4.4. Kompaniya, sovrinlarni G‘oliblarga topshirishda soliqlarni (shu jumladan, jismoniy shaxslarning mukofot qiymatidan daromad solig‘i) va yig‘imlarni O‘zbekiston Respublikasining amaldagi qonunchiligida nazarda tutilgan tartibda mustaqil ravishda to‘laydi.

4.5. Sovrinni rasmiylashtirishda va olib ketish jarayonida G‘olib barcha kerakli hujjatlarni shu jumladan G‘olibning shaxsiy ma’lumoti, sovrinning QQS bilan ko‘rsatigan narxi va boshqa to‘liq ma’lumot ko‘rsatilgan barcha kerakli hujjatlarga imzo qo‘yishi kerak.

4.6. Sovrin G‘olibga barcha kerakli hujjatlar imzolanganidan so‘ng topshiriladi.

4.7. Agar G‘olib Toshkent shahrida emas, O‘zbekiston Respublikasining boshqa shahrida yashasa, Kompaniya Sovrinni G‘olib yashash manziliga yaqin bo‘lgan Kompaniya ofisiga yetkazib berish majburiyatini oladi. Ushbu shart BYD Song Pro DM-i Champion avtomobiliga taalluqli emas, bu mukofot G‘oliblarni taqdirlash joyida taqdim etiladi.

4.8. Kompaniya quyidagi holatlarda G‘olibga Sovrinni berishdan bosh tortish huquqiga ega:

* G‘olib Sovrin e’lon qilingan kundan boshlab 7 (yetti) ish kuni ichida Kompaniya bilan bog‘lanmaganda;
* G‘olib Sovrin e’lon qilingan paytdan boshlab 7 (yetti) ish kuni ichida 4.1 (4.1.1)-bandda ko‘rsatilgan kerakli hujjatlarni taqdim etmagan va/yoki taqdim etilgan hujjatlar Aksiya va O‘zbekiston Respublikasining amaldagi qonunchiligi talablariga javob bermaganda;
* G‘olib o‘z imzosini qo‘yishdan va/yoki boshqa qonuniy ahamiyatga ega bo‘lgan harakatardan, shu jumladan, zarur hujjatlarni taqdim etishdan bosh tortganda;
* G‘olibga Sovrin e’lon qilingan paytdan boshlab 7 (yetti) ish kuni ichida yutganligi to‘g‘risida xabar qilishning imkoniyati bo‘lmaganida - g‘olibning raqami bloklangan, tarmoqdan tashqarida, Kompaniyaga bog‘liq bo‘lmagan boshqa sabablarga ko‘ra g‘olib telefonni ko‘tarmagan va/yoki aloqaga chiqmаgan holatlarda;
* G‘olib tomonidan Aksiyada ishtirok etish shartlari buzilishi aniqlanganda.
	1. **Alohida qo‘shimchalar**

5.1. Agar G‘oliblar biron-bir sababga ko‘ra sovrinlarga da’vo qilmasa yoki olishdan bosh tortsa, talab qilinmagan sovrin Kompaniyaning mulki bo‘lib qoladi. Bunday holda, o‘ynalmagan sovrin keyingi Aksiyalar vaqtida qayta o‘ynaladi.

*Masalan, 2024-yil 30-dekabr kuni jonli efir davomida sovrinni qo‘lga kiritgan G‘olib, sovringa da’vo qilmadi. Yangi o‘yin Kompaniyaning keyingi Aksiyalarida amalga oshiriladi.*

5.2. Agar G‘olib ushbu Qoidalarda nazarda tutilgan barcha talab va shartlarga rioya qilmasa, Kompaniya G‘olibga sovrinni taqdim etishni rad etishga haqli.

5.3. Kompaniya quyidagi holatlar uchun javobgar emas:

* Ishtirokchilar Kompaniya saytida joylashtirilgan G‘oliblar ro‘yxati bilan tanishish imkoniyati bo‘lmaganida;
* Sovrinlarni olish uchun zarur bo‘lgan ma’lumotlar/hujjatlar ishtirokchilarning aybi bilan yoki boshqa sabablarga ko‘ra topshirilmagani/o‘z vaqtida topshirilmaganida;
* Aksiya shartlarida ko‘zda tutilgan talablarni ishtirokchilar tomonidan bajarilmaganida (o‘z vaqtida bajarilmaganida);
* G‘oliblar sovrinlarga da’vo qilmagan yoki rad etganligi uchun olmaganlarida;
* Uchinchi shaxslarning aybi va/yoki fors-major holatlari tufayli G‘oliblarga sovrinlarni topshirish bo‘yicha majburiyatlarni bajarishning imkoni bo‘lmagan holatlarida.

5.4. Aksiyada ishtirok etish bilan Ishtirokchi:
- Aksiya shartlari bilan to‘liq tanishligini tasdiqlaydi va rozi bo‘ladi;
- foto - video tasvirga olishda qatnashishga, shuningdek, G‘olibning suratini Operatorning ijtimoiy tarmoqlardagi rasmiy sahifalari orqali e’lon qilish va tarqatishga roziligini tasdiqlaydi;
- Kompaniya tomonidan shaxsiy ma’lumotlarni yig‘ish, qayta ishlash va saqlashga roziligini tasdiqlaydi.

5.5. Aksiyani o‘tkazish bilan bog‘liq barcha nizolar muzokaralar yo‘li bilan hal qilinishi kerak. Agar nizo kelib chiqqan kundan boshlab 60 (oltmish) kalendar kuni ichida tinch yo‘l bilan kelishuvga erishishning imkoni bo‘lmasa, nizo O‘zbekiston Respublikasi Toshkent shahar fuqarolik ishlari bo‘yicha Mirobod tumanlararo sudida ko‘rib chiqilishi kerak.

5.6. Sovrinda nuqsonlar yoki boshqa zavod nosozliklari aniqlangan taqdirda, G‘olib mukofot topshirilgan va G‘olib o‘tkazmani qabul qilish dalolatnomasini imzolagan paytdan boshlab 10 (o‘n) ish kuni ichida Kompaniyaning bosh ofisiga murojaat qilishi zarur. G‘olibning yutuq uchun belgilangan foydalanish yoki saqlash qoidalarini buzishi yoki uchinchi shaxslarning harakatlari yoki fors-major holatlari tufayli yutuq G‘olibga topshirilgandan keyin yuzaga kelgan kamchiliklar uchun Kompaniya javobgar bo‘lmaydi.